Ամառային օլիմպիական խաղեր 1928

Ամառային Օլիմպիական խաղեր 1928 (, , պաշտոնական անվանումը` IX ամառային օլիմպիական խաղեր), անցկացվել են Նիդերլանդների մայրաքաղաք Ամստերդամում, 1928 թվականի մայիսի 17-ից մինչև օգոստոսի 12-ը։

Օլիմպիական խաղերի մայրաքաղաքի ընտրություն 
1928 թվականի Օլիմպիական խաղերի համար գոյություն ուներ երկու թեկնածու քաղաք` Ամստերդամ և Լոս Անջելես։ ԱՄՆ-ի քաղաքը խաղերը ստացավ չորս տարի անց։

Օլիմպիական մեդալ 
Հաղթելով ՄՕԿ մրցույթում, ֆլորենտիական քանդակագործ և նկարիչ Ջուզեպպե Կասիոլին դարձել է մեդալների դիզայնի հեղինակ։

Մեդալի առջևի կողմում պատկերված է հաղթանակի աստվածուհի Նիկեն, որը ձեռքում պահում է դափնեպսակ և արմավենու ճյուղ։ Հակառակ կողմում պատկերված է հաղթողը, որին ամբոխը տանում է ձեռքերի վրա։ Մեդալի հաստությունը կազմում է 3 մմ, տրամագիծը` 55 մմ, քաշը` 66 գ.:

Մասնակիցներ 

Մրցումներում մասնակցել է 46 մարզական պատվիրակություն, ինչը ռեկորդ էր համարվում։ Դրանք էին` Ավստրալիան, Ավստրիան, Արգենտինան, Բելգիան, Բուլղարիան, Մեծ Բրիտանիան, Հունգարիան, Գերմանիան, Հունաստանը, Հայիթին, Դանիան, Եգիպտոսը, Հնդկաստանը, Իռլանդիան, Իսպանիան, Իտալիան, Կանադան, Հարավսլավիայի թագավորությունը, Կուբան, Լատվիան, Լիտվան, Լյուքսեմբուրգը, Մալթան, Մեքսիկան, Մոնակոն, Նիդերլանդները, Նոր Զելանդիան, Նորվեգիան, Պանաման, Լեհաստանը, Պորտուգալիան, Հարավային Ռոդեզիան, Ռումինիան, ԱՄՆ-ն, Թուրքիան, Ուրուգվայը, Ֆիլիպինները, Ֆինլանդիան, Ֆրանսիան, Չեխոսլովակիան, Չիլին, Շվեդիան, Շվեյցարիան, Էստոնիան, Հարավային Աֆրիկան, Ճապոնիան։ Առաջին անգամ խաղերին մասնակցեցին Մալթայի, Պանամայի և Ռոդեզիայի (Զիմբաբվե) մարզիկները։

Բացման արարողություն 

Բացման արարողությունից առաջ անցկացվել են հոկեյի (մայիսի 17-26) և ֆուտբոլի (մայիսի 27-հունիսի 15) մրցումներ։
 
Հուլիսի 28-ին Օլիմպիական խաղերը բացեց Նիդերլանդների թագուհի Վիլհելմինայի ամուսինը` Արքայազն Հենրիխ Մեկլենբուրգը։ Նիդերլանդացի ֆուտբոլիստ Դենիս Հարիսը մարզիկների կողմից արտասանեց Օլիմպիական երդումը։ Դա ՄՕԿ-ի նոր ղեկավար բելգիացի Անրի դե Բայե Լատուրի առաջին ամառային Օլիմպիական խաղերն էին։

Պարգևների վիճակագրություն

Ծանոթագրություններ

Արտաքին հղումներ 
 Международный олимпийский комитет – Амстердам 1928 - Медальный зачет

Օլիմպիական խաղեր